ከኒውዮርክ ይወታ ዘገባ እንደሚያመለክተው አራት ኢትዮጵያዊያን ጋዜጠኞች የ2012 ን በነጻነት የመናገር ሽልማት አሸናፊ መሆናቸው የታወቀ ሲሆን ይህን ሽልማትም ያገኑት በዓለማችን የመናገር ነጻነት ተረግጦና ታፍኖ በሚገኝባት ኢትዮጵያ በነጻነት ሃሳብን የመግለጽ መብት ለመጠቀም ያደረጉትን ጽናትና ርምጃ ከግምንት ውስጥ በማስገባት መሆኑን ዘገባው አመልክቷል። ተሸላሚዎቹ ታዋቂዎቹና በዘረኛው የወያኔ አገዛዝ የጭካኔ ርምጃ በእስር ላይ የሚገኙት ጋዜጠኛ እስክንድር ነጋና ርእዮት ዓለሙ፣ እንዲሁም የአውራምባ ታይምሱ ጋዜጠኛ ውብሸት ታየና እንዲሁም የአዲስ ነገር ኦን ላይኑ መስፍን ነጋሽ መሆናቸው ታውቋል። እነኝህ አራት ኢትዮጵያዊያን ጋዜጠኞች ለዚህ ዓለም አቀፍ ሽልማት የበቁት ከ 19 ሃገራት መካከል ከ41 ጋዜጠኞች ጋር ተወዳድረው ባገኙት ብልጫ መሆኑ ታውቋል።
